51. ΑΠΟΦΑΣΙΣ ΥΠΟΥΡΓΩΝ ΥΓΙΕΙΝΗΣ ΚΑΙ ΕΡΓΑΣΙΑΣ Αριθ. 112950/5205 της 7/21 Δεκ. 1966 (ΦΕΚ Β' 769) Περί απαλλαγής των υπό των ιατρών του Ταμείου Ασφαλίσεως Εργατών Κεραμοποιών - Πλινθοποιών και Αγγειοπλαστών εκδιδομένων Συνταγών της επικολλήσεως ιατροσήμου και επιβολής υπέρ του Τ.Σ.Α.Υ. εισφοράς 1% επί των αποδοχών του. Έχοντες υπ' όψιν: 1.Την υπ' αριθ. 39650/11429/11-10-66 αναφοράν του Ταμείου Συντάξεως και Αυτασφαλίσεως Υγειονομικών ως και την υπ' αριθ. 565/29-6-66 απόφασιν του Διοικητικού Συμβουλίου αυτού. 2.Την υπ' αριθ. 2326/29-4-66 αναφοράν του Ταμείου Ασφαλίσεως Εργατών Κεραμοποιών - Πλινθοποιών και Αγγειοπλαστών. 3.Τας διατάξεις του άρθρ. 6 του Ν.Δ. 693/1948 "περί επαναφοράς εν ισχύϊ του υπ' αριθ. 617/1945 Α. Νόμου περί τροποποιήσεως και συμπληρώσεως διατάξεων τινών της νομοθεσίας περί Τ.Σ.Α.Υ., αποφασίζομεν: Εγκρίνομεν την μεταξύ του Ταμείου Ασφαλίσεως Εργατών Κεραμοποιών - Πλινθοποιών και Αγγειοπλαστών και της Διοικήσεως του Ταμείου Συντάξεως και Αυτασφαλίσεως Υγειονομικών επελθούσαν συμφωνίαν, απαλλάσσομεν το Ταμείον Ασφαλίσεως Εργατών Κεραμοποιών - Πλινθοποιών και Αγγειοπλαστών της υποχρεώσεως επικολλήσεως ιατροσήμου επί των υπό των ιατρών αυτού εκδιδομένων συνταγών, καθορίζομεν δε εις αντάλλαγμα της απαλλαγής ταύτης, εισφοράν του ειρημένου Ταμείου υπέρ του Τ.Σ.Α.Υ. ανερχομένην εις 1% επί των υπό του Ταμείου τούτου καταβαλλομένων πλήρων αποδοχών εις το Επιστημονικόν Υγειονομικόν προσωπικόν αυτού (ιατρούς, φαρμακοποιούς, οδοντιάτρους). Η παρούσα δημοσιευθήτω δια της Εφημ. της Κυβερνήσεως. 